Kolaboracionizam
Kolaboracionizam je termin koji označava saradnju u ratu sa neprijateljem svoje države. Prema Stanleyu Hoffmannu, po načinu prihvatanja, kolaboracionizam se može podijeliti na: prisilni i dobrovoljni (pokušaj iskorištavanja novonastale situacije) dok se prema vrsti dijeli na: ponizni i ideološki. Ponizni kolaboracionizam predstavlja služenje neprijatelju, dok se ideološki ogleda u namjeri ili želji kolaboracioniste da u saradnji sa okupatorskim snagama sebe predstavi kao prvaka nekih poželjnih unutrašnjih transformacija. Nasuprot tome, Bertram Gordon koristi pojmove "saradnici" i "kolaboracionisti" za saradnike na neideološkoj i ideološkoj osnovi, respektivno.